***Procedura de evaluare și selecție a proiectelor***

Selecția proiectelor se efectuează de către GAL și parcurge toate etapele prevăzute în *Cap. XI al SDL –”Procedura de evaluare și selecție a proiectelor depuse în cadrul SDL”* aprobată de către DGDR AM PNDR, inclusiv etapa de soluționare a contestațiilor. Evaluarea criteriilor de selectie se face numai pentru Cererile de finanțare declarate eligibile, pe baza Cererii de finanţare, inclusiv a anexelor tehnice și administrative depuse de solicitant. Proiectul care solicită finanțare trebuie să răspundă obiectivelor propuse în SDL și să se încadreaze în planul financiar al GAL. Proiectele care nu corespund obiectivelor și priorităților stabilite în SDL, nu vor fi selectate în vederea depunerii la AFIR.

Punctajul fiecărui proiect se va calcula ținând seama de criteriile de selecție specificate în fișa tehnică a măsurii din SDL, în baza informațiilor furnizate de solicitant în cererea de finanțare, în documentele atașate acesteia și a anexelor la fiecare Ghid aferent măsurilor din SDL.

Criteriile de selecție au în vedere prevederile art. 49 al R (UE) nr. 1305/2013 referitoare la tratamentul egal al solicitanților, o mai bună utilizare a resurselor financiare și direcționarea acestora în conformitate cu obiectivele si prioritătile din SDL.

Evaluarea criteriilor de selecție se face de către experții evaluatori din cadrul GAL, se va respecta principiul de verificare “4 ochi”, pe baza informării competente şi bine documentate.

În realizarea selecției GAL-ul va avea în vedere promovarea egalității dintre bărbați și femei și a integrării de gen, cât și prevenirea oricărei discriminări pe criterii de sex, origine rasială sau etnică, religie sau convingeri, handicap, vârstă sau orientare sexuală.

**Punctajul fiecărui proiect se va calcula în baza informațiilor furnizate de solicitant în cererea de finanțare, documentelor atașate acesteia și a anexelor la** **fiecare Ghid aferent măsurilor din SDL.**

***Modalitatea de acordare a punctajului pentru fiecare criteriu de selecție este următoarea:***

***Măsura 01/1A – Informare și transfer de cunoștințe pentru sustenabilitate***

**C.S.1. – Proiecte care vizează formarea profesională/ instruirea persoanelor din cadrul minorităților locale, cu precădere rromi, în proportie de peste 50% dintre persoanele instruite**

La acest criteriu se vor acorda 30 pct pentru proiectele în care solicitantul va avea ca formarea profesională/ instruirea persoanelor din cadrul minorităților locale, cu precădere rromi, în proportie de peste 50% dintre persoanele instruite **.**

Se va verifica sectiunea din Cererea de Finanțare - 4.6 Descrierea rezultatelor anticipate în urma implementării proiectului

**C.S.2. – Proiecte care** **integrează activități de formare profesională cu cele de informare/demonstrative**

La acest criteriu se vor acorda 15 pct pentru proiectele care integrează activitati de formare profesionala cu cele de informare/demonstrative.

Se va verifica Cererea de Finanțare

**C.S.3. - Proiecte care își propun însușirea cunoștințelor privind implementarea angajamentelor de agro-mediu şi climă și agricultură ecologică**

La acest criteriu se vor acorda 15 pct pentru proiectele care își propun însușirea cunoștințelor privind implementarea angajamentelor de agro-mediu şi climă și agricultură ecologică

Se va verifica Cererea de Finanțare

**C.S.4. – Solicitantul face dovada** **experienței similare**

La acest criteriu se vor acorda 15 pct pentru proiectele în care solicitantul va face face dovada experienței similare prin prezentarea documentelor justificative.

* Vor fi punctate proiectele în care solicitantul va face face dovada experienței similare prin prezentarea documentelor justificative.
* se vor verifica documentele, lista principalelor prestări de servicii; Documente suport pentru fiecare contract menţionat în listă, care probează experienţa solicitată, (copii în conformitate cu originalul după contracte şi recomandări/certificări) care vor conţine obligatoriu date referitoare la: beneficiarul contractului; tipul serviciilor/activităţilor prestate; perioada în care sa realizat contractul; valoarea contractului .

**C.S.5. – Proiecte care propun minim 2 cursuri de formare profesională în domeniile agricol și/sau zootehnic**

La acest criteriu se vor acorda 10 pct pentru proiectele în care solicitantul va propune minim 2 cursuri de formare profesională în domeniile agricol și/sau zootehnic.

Se va verifica Cererea de Finanțare

**C.S.6. – Proiecte** **care fac dovada realizării instruirii cu stagiu de practică**

La acest criteriu se vor acorda 10 pct pentru proiectele care fac dovada realizarii instruirii cu stagiu de practică

Se va verifica Cererea de Finanțare

**C.S.7. – Solicitantul are sediul social/ punct de lucru pe raza teritoriului GAL**

La acest criteriu se vor acorda 5 pct pentru proiecctele al cărui solicitant are sediul social/ punct de lucru pe raza teritoriului GAL

Îndeplinirea și punctarea acestui criteriu se va demonstra în baza Certificatului Constatator emis de ONRC/ Actului constitutiv, atașat de solicitant la dosarul cererii de finanțare.

**Pentru această măsură punctajul minim este de 5 puncte și reprezintă pragul sub care nici un proiect nu poate intra la finanţare.**

Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neconforme și nu vor mai intra în procesul de selecție.

Toate activităţile pe care solicitantul se angajează să le efectueze prin proiect, activităţi pentru care Cererea de Finanţare a fost selectată, devin condiţii obligatorii ce trebuie menținute pe toată perioada de implementare.

**Important!**

**Pe toata durata de valabilitate a contractului de finanțare, beneficiarul va furniza GAL-ului orice document sau informație în măsură să ajute la colectarea datelor referitoare la indicatorii de monitorizare aferente proiectului.**

În cazul în care vor exista proiecte care vor avea același punctaj, acestea vor fi prioritizate după următorul ***criteriu de departajare:***

1. ***Proiecte care vizează numărul de personale cel mai mare de etnie rromă.***

***Măsura 03/2A – Investiții în active fizice***

***C.S.1 . Proiecte care vizează crearea de locuri de muncă***

La acest criteriu se vor se vor acorda 20 pct proiectelor care vizează crearea a minimum 2 locuri de muncă nou create și 30 de puncte pentru creearea a minimum 3 locuri de muncă nou create.

Punctarea se va face pe baza previziunilor din cadrul SF/Memoriu Justificativ.

**Important!**

Locurile de muncă nou-create devin indicatori de proiect și vor fi verificate la depunerea ultimei tranșe de plată și pe toată perioada de monitorizare a proiectului.

***C.S.2. Proiecte depuse de grupuri de producători/ asociații***

La acest criteriu se vor acorda 20 pct pentru proiectele depuse de Grupuri de producători/Asociații. Verificarea se va face în baza documentelor depuse de solicitant.

***C.S.3.*** ***Proiecte a caror beneficiari sa fi desfasurat activitati pe raza UAT-ului unde isi are sediul social sau punctul de lucru anterior depunerii cererii de finantare maxim 20 pct., astfel:***

***- mai mult de 12 luni anterioare depunerii cererii de finantare -10 puncte***

***- mai mult de 24 luni anterioare depunerii cererii de finantare -20 puncte***

Verificarea se va face în baza documentelor depuse de solicitant.

***C.S. 4 Proiecte derulate de tineri de până la 41 de ani la data depunerii cererii de finanțare.***

La acest criteriu se vor se vor acorda 20 pct proiectelorderulate de tineri de până la 41 de ani (asociat unic, asociat majoritar al întreprinderii)care aplică o cerere de finanțare.

**Important!**

În cazul tânărului fermier, instalat ca șef de exploatație în termenul celor 5 ani, asa cum este prevăzut la capitolul 2.6 „Valoarea maximă a fondurilor nerambursabile (intensitatea sprijinului)”, care beneficiază de intensitatea sprijinului mărită, acesta va trebui sa facă dovada nivelului de calificare în domeniul agricol și dovada că este conducător al exploatației agricole.

Acest aspect se va verifica din documentele prezentate de solicitant. În situația în care tânărul fermier nu este asociat unic trebuie să se atașeze la dosarul cererii de finanțare **Hotărârea asociațiilor prin care tânărul fermier este desemnat reprezentant legal de proiect.**

***C.S.5. Introducerea de tehnologii noi, moderne și prietenose cu mediul, pentru creșterea performanței în sectorul agricol.***

La acest criteriu se vor se vor acorda 10 pct proiectelor care în Studiu de Fezabilitate/Memoriu Justificativ vor descrie modaliatea prin care investiția este o tehnologie nouă/ modernă și prietenoasă cu mediul pentru creșterea performanței în sectorul agricol.

Verificarea se va face în baza Studiului de Fezabilitate/Memoriului Justificativ la momentul depunerii Cererii de finanțare .

**Important!**

Pentru această măsură punctajul minim este de 10 puncte și reprezintă pragul sub care nici un proiect nu poate intra la finanţare.

Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neeligibile și nu vor mai intra în procesul de selecție.

***Criterii de departajare:***

În cazul în care vor exista proiecte care vor avea același punctaj, acestea vor fi prioritizate astfel:

1. **Proiecte care vizează cele mai multe locuri de muncă nou create.**

La proiecte cu același punctaj vor avea prioritate proiectele care crează cele mai multe locuri de muncă.

1. **Proiecte care vizează acțiuni prietenoase cu mediul.**

La proiecte cu același punctaj și același număr de locuri de muncă nou create vor avea prioritate proiectele care vizează acțiuni prietenoase cu mediu.

1. **Proiecte prin care solicitantul face dovada că are sediul social sau punctul de lucru pe teritoriul Gal ”Lunca Joasă a Siretului” cu vechimea cea mai mare.**

La proiecte cu același punctaj, același număr de locuri de muncă și care propun acțiuni prietenoase cu mediu, vor avea prioritate proiectele propuse de solicitanții cu cea mai mare vechime pe teritoriul GAL, pentru sediul social și/sau pentru punctele de lucru aferente.

***Măsura 04/6A – Dezvoltarea mediului de afaceri local***

**Modalitatea de acordare a punctajului pentru fiecare criteriu de selecție este urmatoarea:**

**C.S.1. Proiecte care prevăd în planul de afaceri producție comercializată sau activități prestate într-un procent mai mare de 10% din valoarea primei tranșe de plată (dar nu mai mult de 100% din valoarea primei transe de plata):**

*Îndeplinirea acestui criteriu de selecție se va verifica prin Planul de Afaceri din cadrul Cererii de Finanțare*

Pentru proiectele care prevad Producție comercializată sau activități prestate într-un procent situat între 10% până la 20% inclusiv, se vor acorda 20 de puncte, proiectele care prevad productie comercializata sau activitati prestate intre-un procent situat între 20% până la 30% se vor acorda 30 de puncte, iar pentru proiectele care prevad în planul de afaceri Producție comercializată sau activități prestate într-un procent de peste 30% , se vor acorda 40 puncte, .

**Pentru proiectele care prevad** in planul de afaceri Producție comercializată sau activități prestate într-un procent de 10% nu se acorda punctaj, acesta fiind obiectivul minim obligatoriu de indeplinit pentru eligibilitatea proiectului.

**Pentru proiectele care prevad** in planul de afaceri Producție comercializată sau activități prestate într-un procent de peste 100% din valoarea primei transe de plata nu se acorda mai mult de 40 de puncte.

***Atenție!***

*Criteriul de selecție nr. 1 – procentul de producție comercializată sau activități prestate punctat în cadrul C.S.1 devine obiectiv obligatoriu de îndeplinit prin implementarea planului de afaceri si va fi verificat la depunerea ultimei tranșe de plată.*

***C.S.2. Proiecte care vizează crearea de locuri de muncă***

*Pentru Criteriul de selecție nr. 2, se va verifica Planul de Afaceri din cadrul Cererii de Finanțare, asumarea crearii de locurilor de munca.*

Pentru Proiecte ce prevăd în Planul de afaceri crearea a **minimum 2** locuri de muncă se vor acorda **10 de puncte**.

Pentru Proiecte ce prevăd în Planul de afaceri crearea a **minimum 3** locuri de muncă se vor acorda **15 de puncte**.

***Atenție!***

*Criteriul de selecție nr. 2 – numărul de locuri de muncă punctate în cadrul C.S.2 devine obiectiv obligatoriu de îndeplinit prin implementarea planului de afaceri.*

***Important!***

***Locurile de muncă nou-create devin indicatori de proiect și vor fi verificate la depunerea ultimei tranșe de plată și pe toată perioada de monitorizare a proiectului/ perioada de valabilitate a contractului de finantare.***

***C.S.3. Diversitatea activităților implicate în proiect, astfel:***

Pentru proiectele care vizeaza activitati de productie se vor acorda 5 puncte, pentru Proiecte vizează activități prestare servicii în planul de Afaceri, se vor acorda 10 puncte, iar pentruProiecte care vizează afaceri privind petrecerea timpului liber și activități de recreere pe raza teritoriului GAL-ului se vor acorda 15 puncte.

Îndeplinirea acestui criteriu de selecție se va verifica prin Planul de Afaceri din cadrul Cererii de Finanțare

***C.S.4. Solicitantul face dovada că are sediul social sau punctul de lucru pe teritoriul Gal ”Lunca Joasă a Siretului”*** ***cu cel mult 12 de luni înaintea depunerii cererii de finanțare.***

Pentru Criteriul de selecție nr. 4 se va verifica Certificatul Constatator emis de ONRC atașat de solicitant la dosarul Cererii de Finanțare.

Se vor acorda 20 puncte proiectelor derulate de beneficiari care au sediul social sau punctul de lucru pe teritoriul Gal ”Lunca Joasă a Siretului” cu cel mult 12 de luni înaintea depunerii cererii de finanțare.

Verificarea se va face în baza documentelor depuse de solicitant, după caz.

***C.S.5. Proiecte depuse de tineri cu vârsta de până la 41 de ani***

Pentru acest criteriu se vor acorda 5 puncte proiectelor implementate de tineri cu vârsta de până la 41 de ani în calitate de asociat unic/ asociat majoritar/ titular II.

Îndeplinirea acestui criteriu se va verifica în baza documentelor depuse de solicitant, respectiv: **Copia actului de identitate** pentru reprezentantul legal de proiect (asociat unic/asociat majoritar/, titular II,), Certificat constatator emis de ONRC din care să reiasă calitatea deținută de tânărul care primește punctaj în societate și **Hotărârea asociaților, în situația în care în societate sunt mai mulți asociați.**

***C.S.6. Proiecte care vizează angajarea a minimum 1 persoană provenită din grupuri vulnerabile/ defavorizate/ minorități locale cu precădere rromi.***

Vor fi punctate cu 5 puncte proiectele care prin Planul de afaceri prevăd crearea de locuri de muncă pentru persoane provenite din grupuri vulnerabile/defavorizate/minorități locale cu precădere rromi, respectiv:

* **Grupuri vulnerabile și persoane defavorizate:** părinți unici susținători ai familiilor monoparentale/ persoane în vârstă  aflate în căutarea unui loc de muncă (persoane care au împlinit vârsta de 65 de ani)/ persoane cu dizabilități/ femei/ tineri fără experiență în muncă/tinerii peste 18 ani care părăsesc sistemul de stat de protecție a copilului/ şomeri peste 45 de ani/ persoane condamnate la măsuri neprivative de libertate/ persoane eliberate din detenție;
* **Minorități locale cu precădere rromi.**

(**Grupuri vulnerabile si persoane defavorizate** au fost stabilite in concordanță cu HG nr. 829/2002, anexă, secțiunea I, cap. V, Program de implementare a obiectivelor strategice, obiectivul strategic 2: Eliminarea situațiilor de excluziune socială  severă şi promovarea incluziunii 18 sociale, obiectivul 2.5. Creşterea oportunităților de ocupare).

**Important!**

**Locurile de muncă nou create pentru  *persoanele provenite din grupuri vulnerabile/ defavorizate/ minorități locale cu precădere rromi* devin indicatori de proiect și vor fi verificate la depunerea ultimei tranșe de plată și pe toată perioada de monitorizare a proiectului.**

**Pentru această măsură punctajul minim este de 25 puncte și reprezintă pragul sub care nici un proiect nu poate intra la finanţare.**

Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neconforme și nu vor mai intra în procesul de selecție.

***În caz de punctaj egal proiectele vor fi prioritizate dupa următoarele criterii de departajare:***

**1. Proiecte care vizează cea mai mare valoare a producției comercializate sau activități prestate.**

* La proiecte cu același punctaj vor avea prioritate proiectele care vor avea cea mai mare valoare a producției comercializate sau activități prestate (dar nu mai mult de 100% din valoarea primei transe de plata).

Departajarea se va face prin verificarea Planul de Afaceri din cadrul Cererii de Finanțare.

**2. Diversitatea activităților implicate în proiect**

* La proiecte cu același punctaj și aceași valoare a producției comercializate sau activității prestate, vor avea prioritate proiectele care vizează afaceri privind petrecerea timpului liber și activități de recreere pe raza teritoriului GAL Lunca Joasă a Siretului.

**3. Proiecte care vizează cele mai multe locuri de muncă nou create**

* La proiecte cu același punctaj si aceeasi valoare a productiei comercializate sau activitati prestate (maxim 100% din valoarea primei transe de plata) vor avea prioritate proiectele care vizează cele mai multe locuri de muncă.

Departajarea se va face prin verificarea Planul de Afaceri din cadrul Cererii de Finanțare a proiectelor cu acelasi punctaj.

Atenție!

În caz de punctaj egal pentru proiectele care vor fi finanțate, ordinea acestora în Raportul de Selectie Intermediar/ Final, vor fi în funcție de ordinea înregistrării acestora în Registrul proiectelor depuse în cadrul Asociației Grup de Acțiune Locală Lunca Joasă a Siretului.

**Atenție!**

**Pe toată durata de valabilitate a contractului de finanțare, beneficiarul va furniza GAL-ului orice document sau informație în măsură să ajute la colectarea datelor referitoare la indicatorii de monitorizare aferenți proiectului.**

În cadrul Planului de afaceri va fi demonstrată modalitatea de îndeplinire a criteriilor de selecție.

Proiectele eligibile vor fi punctate în acord cu criteriile de selecție menționate anterior.

Proiectele al căror punctaj va scădea în urma evaluării GAL sub pragul de punctaj minim vor fi declarate neeligibile şi nu vor intra în etapa de selecţie.

Selecția proiectelor eligibile se face în ordinea descrescătoare a punctajului de selecţie, în cadrul alocării disponibile pentru selecţia periodică.

***Măsura 05/3A – înființarea de grupuri de și organizații de producători***

***C.S.1. Grupul de producători/ forma asociativă este format din mai mult de 3 membri***

Pentru acest criteriu se vor acorda maxim 30 pct, astfel:

- pentru 4 membri -15 pct

- pentru 5 membri sau mai mult – 30 puncte

Verificarea se va face în baza documentelor de înființare atașate de solicitant la dosarul Cererii de Finanțare.

***C.S.2.*** ***Proiecte care vizează angajarea de personal***

Pentru acest criteriu se vor acorda maxim 30 pct, astfel:

- 2 persoane – 20 puncte

- mai mult de 3 persoane – 30 puncte

Pentru acest criteriu se vor acorda 20 pct proiectelor care vizează crearea a două locuri de muncă și 30 de puncte pentru creearea a cel puțin trei locuri de muncă.

Îndeplinirea acestui criteriu de selecție se va verifica prin Cererea de Finanțare, în care este specificat crearea locurilor noi de muncă, fiind **obiectiv** **obligatoriu** de îndeplinit prin proiect.

**Important!**

**Locurile de muncă nou-create devin indicatori de proiect și vor fi verificate la depunerea ultimei tranșe de plată și pe toată perioada de monitorizare a proiectului.**

***C.S.3.*** ***Proiecte care vizează*** ***membrii proveniți din mai multe localități ale teritoriului GAL-ului***

Pentru acest criteriu se vor acorda 25 pct proiectelora căror membrii sunt proveniți din mai multe localități ale teritoriului GAL-ului

Verificarea se va face în baza documentului de înființare atașat de solicitant la dosarul Cererii de Finanțare.

***C.S.4. Proiecte care*** ***vizează producția comercializată prin grup într-un procent de peste 20% din valoarea primei tranșe de plată***

Pentru acest criteriu se vor acorda 15 pct proiectelor care în Cererea de Finanțare prevăd o producție comercializată prin grup într-un procent de peste 20% din valoarea primei tranșe de plată

Verificarea se va face în baza documentului de înființare atașat de solicitant la dosarul Cererii de Finanțare.

**Pentru această măsură punctajul minim este de 15 puncte și reprezintă pragul sub care nici un proiect nu poate intra la finanţare.**

Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neeligibile și nu vor mai intra în procesul de selecție.

***Criterii de departajare:***

În cazul în care vor exista proiecte care vor avea același punctaj, acestea vor fi prioritizate astfel***:***

**1. Proiecte care vizează cele mai multe locuri de muncă nou create**

* La proiecte cu același punctaj vor avea prioritate proiectele care creează cele mai multe locuri de muncă.

**2. Proiecte care vizeaza** **membrii proveniti din mai multe localități ale teritoriului GAL**

* La proiecte cu același punctaj și același nr. de locuri de muncă nou create vor avea prioritate proiectele care vizează membrii proveniți din mai multe localități ale teritoriului GAL-ului

***Măsura 06/6B – Servicii de bază și reînnoirea satelor***

***C.S.1.-* Proiecte de infrastructură educațională/socială pentru una din situațiile:**

-înființarea și/sau modernizarea, si/sau dotarea grădinițelor din mediul rural, inclusiv demolarea, în cazul în care expertiza tehnică o recomandă;

-extinderea și/sau modernizarea, și/sau dotarea instituțiilor de învățământ din mediul rural;

-înființarea și/sau modernizarea, si/sau dotarea creșelor precum din mediul rural, inclusiv demolarea, în cazul în care expertiza tehnică o recomandă;

-modernizarea/ amenajarea/ dotarea centrelor sociale;

-modernizare/ reabilitare/ amenajare/ dotare after-school.

La acest criteriu vor fi acordate 30 de puncte pentru proiectele privind infrastructura rutieră de interes local și infrastructura de apă/apă uzată pentru una din situațiile prezentate mai sus.

**Punctajul CS1 se va calcula în baza informațiilor furnizate de solicitant în cererea de finanțare, a** Studiului de Fezabilitate/Documentaţia de Avizare pentru Lucrări de Intervenţii, întocmit/e în conformitate cu prevederile legislației în vigoare/ Memoriului justificativ (în proiectelor care vizeaza doar achizitii simple, dotare)**, precum si a documentelor atașate și a anexelor**

***C.S.2* Proiecte care vizează Alte acțiuni eligibile:**

La acest criteriu vor fi acordate 30 de puncte pentru proiectele care vizează alte acțiuni eligibile- pentru una din situațiile:

-Investiții în amenajări pentru managementul deșeurilor locale și dotarea cu echipamente de gestionare a lor.

-Înfiintare/ Modernizare/ Reabilitare/Amenajare/ Extindere spatii publice locale: parcuri, terenuri de joacă, terenuri de sport, baze sportive, piețe locale etc.

-Îmbunătățirea serviciilor publice locale prin achiziționarea de utilaje și echipamente pentru intervenții necesare.

-Construire/ Modernizare/ Renovare/ Extindere clădiri ale instituțiilor publice (exemplu: primării, dispensar etc.).

-Construire/ Extindere/ Modernizare/Reabilitare terenuri de sport din incinta școlilor/grădinițelor/ centrelor sociale/ after-school.

-Achiziționare de utilaje pentru dotarea serviciilor de utilitate publică: pentru întretinerea spațiilor verzi, pentru serviciile de salubrizare, pentru deszăpezire, pompieri etc, inclusiv autoutilitare.

**Punctajul CS2 se va calcula în baza informațiilor furnizate de solicitant în cererea de finanțare**, a Studiului de Fezabilitate/Documentaţia de Avizare pentru Lucrări de Intervenţii, întocmit/e în conformitate cu prevederile legislației în vigoare/ Memoriului justificativ (în proiectelor care vizeaza doar achizitii simple, dotare), precum si adocumentelor atașate și a anexelor

***C.S.3******–* Proiecte privind infrastructura rutieră de interes local și infrastructura de apă/apă uzată**

La acest criteriu vor fi acordate 25 pct care vizează infrastructura rutieră de interes local și infrastructura de apă/apă uzată pentru una din situațiile:

- construcția, extinderea și/sau modernizarea rețelei publice de apă în localități rurale;

- construcția, extinderea și/sau modernizarea rețelei publice de apă uzată în localități rurale;

- construcția, extinderea și/sau modernizarea rețelei de drumuri de interes local

-construcția, reconstrucția și reabilitarea drumurilor de interes local (inclusiv pietruire), alei pietonale, trotuare, podete și poduri.

Punctajul CS3 se va calcula în baza informațiilor furnizate de solicitant în cererea de finanțare, a Studiului de Fezabilitate/Documentaţia de Avizare pentru Lucrări de Intervenţii, întocmit/e în conformitate cu prevederile legislației în vigoare/ Memoriului justificativ (în proiectelor care vizeaza doar achizitii simple, dotare), precum si a documentelor atașate

**C.S.4 – Proiecte care vizează** **patrimoniul cultural**

La acest criteriu vor fi acordate 15 pct proiectelor care vizează patrimoniul cultural , pentru una din situațiile:

restaurarea, conservarea și dotarea clădirilor/monumentelor din patrimoniul cultural imobil de interes local;

-construcția, extinderea și/sau modernizarea drumurilor de acces ale așezămintelor monahale;

-restaurarea, conservarea și /sau dotarea așezămintelor monahale;

-modernizarea, renovarea și/sau dotarea căminelor culturale.

Punctajul CS4 se va calcula în baza informațiilor furnizate de solicitant în cererea de finanțare, a Studiului de Fezabilitate/Documentaţia de Avizare pentru Lucrări de Intervenţii, întocmit/e în conformitate cu prevederile legislației în vigoare/ Memoriului justificativ (în proiectelor care vizeaza doar achizitii simple, dotare), precum si adocumentelor atașate

**În cazul în care vor exista proiecte care vor avea același punctaj, departajarea se va face în funcție de procentul aferent populației deservite astfel:**

* **va fi finanțat proiectul care deservește unui număr cât mai mare de locuitori raportat la populația comunei.**

*Verificarea se va face pe baza numărului de locuitori înscris în Studiu de Fezabilitate/DALI /Memoriu Justificativ, în corelare cu Hotarărea de implementare*

Toate activităţile pe care solicitantul se angajează să le efectueze prin investiţie în faza de implementare a proiectului, activităţi pentru care Cererea de Finanţare a fost selectată, devin condiţii obligatorii ce trebuie menținute în perioada de implementare cât şi în perioada de monitorizare.

***Solicitanții vor putea redepune proiectele o singură dată în cadrul unei sesiuni ulterioare.***

**Important!**

**Pe toata durata de valabilitate a contractului de finanțare, beneficiarul va furniza GAL-ului orice document sau informație în măsură să ajute la colectarea datelor referitoare la indicatorii de monitorizare aferente proiectului.**

**Important!**

Pentru această măsură punctajul minim este de 15 puncte și reprezintă pragul sub care nici un proiect nu poate intra la finanţare.

Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neeligibile și nu vor mai intra în procesul de selecție.

**IMPORTANT!**

**Proiectele eligibile vor fi punctate în acord cu criteriile de selecție ale fiecărei Măsuri.**

**Proiectele al căror punctaj va scădea în urma evaluării GAL sub pragul de punctaj minim pentru fiecare măsură în parte, vor fi declarate neeligibile şi nu vor intra în etapa de selecţie.**

**Evaluarea criteriilor de selecție și acordarea punctajelor va fi realizată de 2 experți evaluatori din cadrul GAL, pe principiul “patru ochi“.**

**I. Lansarea apelului pentru proiecte**

La nivelulGrupului de Acțiune Locală se va constitui Compartimentul Gestiune Proiecte, care asigură informarea publică în legatură cu sesiunile și cerințele de depunere a proiectelor/cererilor de finanțare, primirea si înregistrarea proiectelor.

Anunțul de selecţie va fi publicat pe pagina de internet a GAL-ului și pe alte medii de informare. De asemenea, apelul de selecţie va fi disponibil pe suport de hârtie, urmând să fie afișat la sediul GAL-ului și la sediile primăriilor și/sau într-un ziar local. Anunțul de selecţie va include, cel puţin, următoarele informaţii:

a. Data limită de depunere a proiectelor (inclusiv ora).

b. Intervalul orar în care se pot depune proiectele pe durata perioadei de depunere a acestora.

c. Adresa unde se vor depune proiectele.

d. Suma alocată sesiunii de selecţie.

e. Suma minimă/maximă care poate fi solicitată de către un potenţial beneficiar.

f. Date de contact pentru obţinerea de informaţii suplimentare.

Apelul de selecție este de minimum 30 de zile calendaristice. Se poate lansa cu minimum 10 zile calendaristice înainte de data limită de depunere a proiectelor la GAL numai în situația în care acest apel de selecție va conține toate prevederile și informațiile care au facut obiectul ultimului apel de selecție pe măsura respectivă, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței

**ATENȚIE!**

Gal Lunca Joasă a Siretului, a stabilit un prag de supraconbtractare pentru inchiderea sesiunii, valoarea proiecte depuse cel puțin 110% din valoarea alocării sesiunii, caz în care perioada sesiunii poate fi de minim 5 zile lucrătoare.

**II.** **Evaluarea și selectarea proiectelor** – Comitetul de Selecție va organiza o echipă tehnică ce va avea sarcina verificării si evaluării in vederea selectarii propunerilor conform criteriilor de selectie specifice fiecarei masuri din SDL. Selecţia proiectelor în cadrul GAL va fi realizată de către un **Comitet de Selecție**.

Comitetul de Selecție a proiectelor va avea 10 membri de drept și 10 membri supleanți.

**Tabel privind componența Comitetului de Selecție:**

|  |  |  |
| --- | --- | --- |
| PARTENERI PUBLICI: 30% |  |  |
| Nume şi prenume | Partener | Funcţia în C.S. |
| CRISTEA PAUL | COMUNA ŞENDRENI – PRIMĂRIA ŞENDRENI | Preşedintele Comitetului de Selecţie |
| BOŢ IULIAN | COMUNA LIEŞTI – PRIMĂRIA LIEŞTI | Membru |
| ADĂMACHE MARIAN | COMUNA BRANIŞTEA-PRIMARIA BRANIŞTEA | Membru |
| PARTENERI PRIVAŢI: 60 % |  |  |
| Nume şi prenume | Partener | Funcţia în C.S. |
| STOICA COSTICĂ | SOCIETATEA AGRICOLĂ”LEGUMICOLA” | Vicepreşedintele Comitetului de Selecţie |
| RĂDULESCU FLORIN LIVIU | SC EMERGENCY JUNIOR VETS | Membru |
| MANTU SABIN | SC MANSEL GROUP SRL | Membru |
| MORUŞCĂ NICOLETA | MORUȘCĂ NICOLETA - ÎNTREPRINDERE INDIVIDUALĂ | Membru |
| CRISTEA CLAUDIA | SC C&C 13 TRANS SRL | Secretar al Comitetului de Selectie |
| MÎNJINEANU MARIA - MAGDALENA | MÎNJINEANU MARIA - MAGDALENA ÎNTREPRINDERE INDIVIDUALĂ | Membru |
| ONG  10% |  |  |
| MUNTEANU COSTEL CORNEL | ASOCIAŢIA PROSILVA LIEŞTI | Membru |

**Membrii supleanți ai Comitetului de Selecție:**

|  |  |  |
| --- | --- | --- |
| PARTENERI PUBLICI: 30 % |  |  |
| Nume şi prenume | Partener | Funcţia în C.S. |
| LUPU EMANUEL | COMUNA FUNDENI – PRIMĂRIA FUNDENI | Preşedintele Supleant Comitetului de Selecţie |
| DRAGOMIR EMIL | COMUNA SLOBOZIA- CONACHI – PRIMĂRIA SLOBOZIA CONACHI | Membru Supleant |
| PETREA MARICEL | COMUNA SCHELA-PRIMARIA SCHELA | Membru Supleant |
| PARTENERI PRIVAŢI: 60 % |  |  |
| Nume şi prenume | Partener | Funcţia în C.S. |
| PĂTRAŞC CĂTĂLIN | SC PATIMO MARIO SRL | Vicepresedintele Suplent Comitetului de Selectie |
| MITU CĂTĂLIN | SC AGROMIT GRAINS SRL | Membru Supleant |
| IFRIM MIHAIL FLORIN | SC THE BEST VETS SRL | Membru Supleant |
| GHERGHE ANCA-MARTA | GHERGHE ANCA-MARTA ÎNTREPRINDERE INDIVIDUALĂ | Membru Supleant |
| VIERU GABRIELA | VIERU GABRIELA PERSOANĂ FIZICĂ AUTORIZATĂ | Secretar Supleant al Comitetului de Selectie |
| BUTE SORIN | BUTE SORIN PERSOANĂ FIZICĂ AUTORIZATĂ | Membru Supleant |
| ONG |  |  |
| STĂNESCU VASILICĂ | ASOCIAŢIA”INIMĂ ŞI SUFLET” | Membru Supleant |

* Toți membrii sunt reprezentanți ai partenerilor și respectă urmatoarea împarțire pe sectoare: ponderea reprezentanților organizațiilor ce provin din mediul privat și societatea civilă este mai mare de 50 % din totalul membrilor.
* Selecția proiectelor se va face aplicând regula “dublului cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție din care peste 50% să fie din mediul privat și societatea civilă, iar organizatiile din mediul urban sa reprezinte mai putin de 25%.- LUAT DIN GHID GAL IMPLEMENTARE STRATEGII
* De asemenea în componența Comitetului de Selecție nu va exista un grup de interese dominant, care să dețină mai mult de 49% din drepturile de vot.
* Pentru transparența procesului de selecție a proiectelor, la aceste selecții va lua parte și Responsabilul CDRJ cu monitorizarea activitatii GAL-ULUI, respectiv si coordonatorul CDRJ/ un consilier desmenat de coordonator – LUAT DIN GHID GAL IMPLEMENTARE STRATEGII
* Rezultatele procesului de selecție se consemnează în Raportul de selecție. Acesta va fi semnat și aprobat de către toți membrii prezenți ai Comitetului de Selecție, specificându-se apartenența la mediul privat sau public, rural sau urban – cu respectarea procentelor minime obligatorii. Responsabilul CDRJ cu monitorizarea activității GAL-ului respectiv și coordonatorul CDRJ/ un consilier desemnat de coordonator avizează Raportul de selecție asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile de selecție din fișa măsurii din SDL și condițiile de transparență aplicate de GAL (inclusiv în cazul prelungirii sesiunii de depunere). LUAT DIN GHID GAL IMPLEMENTARE STRATEGII
* Avizarea Raportului de Selecție Final de către Responsabilul CDRJ și coordonatorul CDRJ/ un consilier desemnat de coordonator reprezintă garanția faptului că procedura de selecție a proiectelor s-a desfășurat corespunzător și s-au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL.
* Raportul de selecție va fi avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal/persoana mandatată de persoana juridică, noul reprezentant legal/persoana mandatată de persoana juridică va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări.

**Evaluarea și selectarea proiectelor se va face astfel:**

* Proiectele se vor depune în cadrul unei sesiuni de depunere lansate,
* se vor înregistra la secretariatul GAL,

Fiecare proiect va primi un număr de înregistrare în cadrul Registrului de evidență al GAL, pentru asigurarea evidențierii exacte a proiectelor depuse. Numărul Cererii de Finanțare se va completa doar la nivelul OJFIR/CRFIR.

**Atenție!**

Solicitanții pot depune Dosarul Cererii de Finanțare la secretariatul GAL, doar în termenul specificat în apelul de selecție respectând ora limită.

Dosarul Cererii de Finanțare poate fi depus de Reprezentantul Legal al Solicitantului sau de o altă persoană mandatată în acest sens printr-o împuternicire semnată de Reprezentantul Legal.

***Conformitatea*** Cererii de finanţare se va realiza în baza ***Fișei de verificare a conformității (FORMULAR F1GAL)***

Verificarea conformității Dosarului Cererii de Finanțare se va realiza conform metodologiei de verificare a conformității. Aceste documente sunt elaborate de GAL și postate pe site-ul GAL [www.galluncajoasaasiretului.ro](http://www.galluncajoasaasiretului.ro)

Verificarea conformității constă în verificarea Cererii de finanţare:

* dacă este corect completată;
* dacă este numerotată, semnată etc;
* dacă este prezentată atât în format tipărit cât şi în format electronic;
* dacă anexele tehnice şi administrative cerute sunt prezente în forma solicitată, precum şi valabilitatea acestora (dacă este cazul).

Expertul GAL verifică concordanța între copiile documentelor care fac parte integrantă din dosarul Cererii de Finanțare cu originalele (exemplu: act de proprietate, copie dupa cartea de identitate, etc).

**Atenție!**

**În momentul depunerii Dosarului Cererii de Finanțare de către solicitant la secretariatul GAL, acesta este obligat să se prezinte și cu dosarul actelor în original, a căror copii au fost depuse în CF , pentru a se verifica concordanța acestora.**

În cazul în care expertul verificator descoperă o eroare de formă, proiectul nu este considerat neconform.

**Erorile de formă** sunt erorile făcute de către solicitant în completarea Cererii de Finanţare,care sunt descoperite de experţii verificatori ai GAL Lunca Joasă a Siretului, dar care, cu ocazia verificării conformităţii, pot fi corectate de către aceştia din urmă pe baza unor dovezi/ informaţii prezentate explicit în documentele anexate Cererii de Finanţare.

Necompletarea unui câmp din Cererea de Finanţare nu este considerată eroare de formă.

**Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune de depunere a proiectelor de investiţii.**

Aceeaşi cerere de finanțare poate fi declarată neconformă de maximum două ori pentru aceeaşi licitaţie de proiecte.

**Verificarea conformității se realizează in maxim 2 zile lucrătoare de la data depunerii Cererii de Finanțare**.

După verificare pot exista două variante:

* Cererea de finanţare este declarată conformă;

În acest caz, solicitantul semnează Fișa de verificare a conformității , care se emite in 3 exemplare din care : un exemplar pentru solicitant, un exemplar pentru OJFIR/CRFIR și un exemplar care rămîne la GAL.

* Cererea de finanțare este declarată neconformă;

În acest caz, GAL înștiințează solicitantul că Cererea de Finanțare a fost declarată neconformă, i se explică cauzele neconformității și solicitantul ia la cunoștință prin semnarea *fișei de verificare a conformității\*( care se emite în 2 exemplare unul pentru Solicitant și unul care rămâne la Gal).*

*În cazul în care solicitantul refuză să semneze Fișa de verificare a conformității ,* expertul GAL completează în dreptul reprezentantului legal al solicitantului, observația **–”refuză să semneze”**

Cererile de finanţare conforme vor trece la etapa de verificare a eligibității.

***Eligibilitatea*** Cererii de finanţare se va verifica în baza ***Fișei de verificare a eligibilității (FORMULAR F2GAL) de către experții evaluatori.***

Verificarea  eligibilităţii  tehnice  și  financiare constă în:

* verificarea eligibilităţii solicitantului;
* verificarea  criteriilor  de  eligibilitate  a investiției;
* verificarea  bugetului  indicativ  al proiectului;

Fișa de verificare a eligibilității se realizează conform Metodologiei de verificare a criteriilor de eligibilitate , specifică fiecărei măsuri din SDL , iar rezultatele vor fi consemnate în fișa de verificare a eligibilității. Aceste documente sunt elaborate de GAL și postate pe site-ul GAL [www.galluncajoasaasiretului.ro](http://www.galluncajoasaasiretului.ro)

Evaluatorii au la dispoziție maxim **25 zile lucratoare de la inchiderea Apelului de lansare pentru evaluarea proiectelor declarate conforme,** la care se adaugă răspunsul la informații suplimentare, dacă este cazul.

Dacă experții evaluatori consideră necesar, pot solicita informații suplimentare solicitanților (se va folosi ***F4GAL*** - ***Fișa de solicitare informații suplimentare***).

**Solicitantul are obligația sa răspundă la informații suplimentare în maxim 5 zile lucrătoare, în sens contrar cererea de finanțare va fi declarată neeligibilă.**

De asemenea, dacă se consideră necesar experții evaluatori pot efectua **vizite în teren** în scopul asigurării că datele și informațiile cuprinse în anexele tehnice și administrative corespund cu elementele existente pe amplasamentul propus, în sensul corelării acestora, conform prevederilor din Ghidul și Procedura de implementare a Sub-măsurii 19.2. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren.

În cazul în care Gal Lunca Joasă a Siretului va proceda la verificarea în teren a proiectului solicitantul va fi înștiințat printr-o adresă cu cel puțin 3 zile înaintea efectuării vizitei în teren.

Rezultatul vizitei în teren va fi un exemplar al ***Fișei de verificare pe teren - F5GAL***, pe care semnează și Solicitantul.

Rezultatul verificarii eligibilității se consemnează în Fișa de verificare a eligibilității, iar după verificarea eligibilității proiectului, pot exista două situații:

* *Cererea de finanțare este declarată eligibilă*. În acest caz, proiectul va trece la următoarea fază procedurală, și anume evaluarea criteriilor de selecție.
* *Cererea de finanțare este declarată neeligibilă*.

**Evaluarea criteriilor de selecție (Formular F3GAL)**

Evaluarea Criteriilor de selecție se face numai pentru cererile de finanțare declarate eligibile, pe baza Cererii de Finanțare, inclusiv a anexelor tehnice și administrative depuse de solicitant și după caz, a informațiilor suplimentare, dacă acestea vor fi solicitate în urma evaluării. Gal va aplica criteriile de selecție, conform Fișei de verificare a Criteriilor de Selecție pentru fiecare măsură în parte și se va stabili scorul atribuit fiecărui proiect. Rezultatul verificării și evaluării criteriilor de selecție se consemnează în *Fișa de verificare a criteriilor de selecție- F3GAL*, care va fi completată și semnată de către doi experți GAL.

Atenţie !

Evaluarea criteriilor de selecție se face numai în baza documentelor depuse odată cu Cererea de Finanțare.  Solicitanții vor putea să redepună o singură dată proiectul în cadrul unei sesiuni anuale continue și numai după retragerea  prealabilă a acestuia.

***Selecția proiectelor*** se va realiza **î**n cadrul Comitetul de Selecție, ulterior întocmirii unei liste a proiectelor declarate eligibile, neeligibile, retrase și a realizării unei propuneri de punctaj pe fiecare proiect, conform formularului ***Fișa de verificare a criteriilor de selecție - F3GAL***.

Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL și de asemenea, de faptul că implementarea proiectului reprezintă o prioritate în vederea implementării strategiei. Proiectele care nu corespund obiectivelor și prioritaților stabilite în SDL pe baza căruia a fost selectat GAL, nu vor fi selectate în vederea depunerii la AFIR.

În funcție de relevanța proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecție va decide care sunt proiectele care vor fi selectate pentru finanțare.

Rezultatul ședintei Comitetului de Selecție va fi **Raportul de Selecție Intermediar -F7GAL**

În cadrul acestui raport vor fi consemnate proiectele retrase, neeligibile, eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție, și de asemenea proiectele selectate pentru Finanțare în urma criteriilor de departajare (dacă este cazul).

După emiterea Raportul de Selecție Intermediar, în urma ședintei Comitetului de Selecție a proiectelor, GAL va publica pe pagina proprie de web **Raportul de Selecție Intermediar -F7GAL** și va transmite solicitanților notificare în scris cu privire la rezultatele selecției ***(Notificarea beneficiarului – F6GAL***), dându-le posibilitatea celor nemulțumiți de rezultatele selecției să depună contestație la sediul operațional GAL în maxim 5 (cinci) zile de la primirea notificării. Contestațiile, semnate de beneficiari, vor fi depuse, personal sau trimise prin poșta/ fax/ email, cu confirmare de primire, la secretariatul GAL Lunca Joasă a Siretului.

Dacă vor exista contestații, proiectele contestate vor fi reverificate de alți experți, urmând ca după reverificare să fie convocată Comisia de Soluționare a Contestațiilor, conform **Procedurii de soluționare a contestațiilor** care se poate consulta pe pagina web a GAL Lunca Joasă a Siretului link: [www.galluncasoasaasiretului.ro](http://www.galluncasoasaasiretului.ro) .

Contestatiile vor fi solutionate in maxium 10 zile lucratoare de la inregistrarea contestatiei l GAL lunca Joasa a Siretului, termenul incluzand si Notificarea solicitantului. În urma ședinței Comisiei de Soluționare a Contestațiilor va rezulta un Raport de Contestații - F8GAL, care va fi întocmit de Comisia de soluționare a contestațiilor, cuprizând rezultatul tuturor contestațiilor și care va fi semnat de membri și secretar și aprobat de Președintele Comisiei de soluționare a contestațiilor. Raportul de Contestații - F8GAL va fi comunicat managerului Gal pentru a fi postat, cel târziu în ziua următoare aprobării lui pe pagina web a GAL Lunca Joasă a Siretului www.galluncasoasaasiretului.ro.În urma acestei ședințe va rezulta un Raport de Contestații, care va fi publicat pe site și în baza căruia vor fi notificați contestatarii. În baza acestui Raport de Contestații se va întocmi lista finală a proiectelor retrase, neeligibile, eligibile selectate iar Comitetul de Selecție a proiectelor va emite **Raportul de Selecție Final-F9GAL**. În Raportul de Selecție Final vor fi evidențiate proiectele declarate eligibile sau selectate în baza soluționării contestațiilor.

Pentru transparența procesului de selecție a proiectelor, la selecția finală va lua parte și un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală de la nivel regional aflat în subordinea MADR, care va semna pe Raportul de Selecție Final.

Avizarea Raportului de Selecție Final de către reprezentantul CDRJ reprezintă garanția faptului că procedura de selecție a proiectelor s-a desfășurat corespunzător și s-au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL.

**Asociația Grup de Acțiune Locală „Lunca Joasă a Siretului” poate exclude din flux etapa de raport de selecție intermediar și perioada de primire a contestatiilor și sa elaboreze direct Raport de Selectie Final, în situația în care nu există proiecte neeligibile sau proiecte eligibile și neselectate, deci cand valoarea totală a proiectelor eligibile este mai mică sau egală cu alocarea finanaciara a apelului de selectie, dat fiind că nu există condiții care să conducă la contestarea rezultatului procesului de evaluare si selecție.**

**Toate verificările se realizează în baza unor fișe de verificare elaborate la nivelul GAL, datate și semnate de experții evaluatori, fișe care se regăsesc pe site-ul** [www.galluncajoasaasiretului.ro](http://www.galluncajoasaasiretului.ro)**, la secțiunea proceduri de lucru/formulare.**

**Toate verificările efectuate de evaluatori vor respecta principiul de verificare ‘’4 ochi ’’, respectiv, vor fi semnate de către doi experți și aprobate de Reprezentantul Legal al GAL Lunca Joasă a Siretului.**

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OUG nr. 66/2011, cu modificările și completările ulterioare, privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”. În acest sens, premergător fiecărei proces de evaluare și selecție a proiectelor, toți membrii vor completa și vor semna ***o Declarație de evitare a conflictului de interese, confidențialitate și imparțialitate- F10 GAL***. În cazul în care experții OJFIR/CRFIR care verifică încadrarea proiectului constată că în Declarațiile pe propria răspundere nu sunt menționate toate aspectele solicitate, proiectul va fi declarat neconform. Dacă, în urma verificărilor ulterioare, realizate de departamentele AFIR/ DGDR AM PNDR/ MADR se constată că nu s-au respectat regulile de evitare a conflictului de interese, așa cum sunt definite în legislația în vigoare, proiectul va fi declarat neeligibil, iar dacă a fost finanțat se va proceda la recuperarea sumelor conform legislației în vigoare.În caz de incompabilitate/conflict de interese/alta situație care duce la imposibilitatea exercitării atribuțiilor, se completează ***Solicitarea de înlocuire F11 GAL.***

După terminarea procesului de evaluare și selecție a proiectelor la nivelul Gal, beneficiarul este obligat să completeze ***Declarația beneficiarului privind informarea Gal -F12GAL, prin care își va asuma și se va angaja să indeplinească urmatoarele obligații, conform prevederilor Ghidului de implementare a sub-măsurii 19.2:***

* ***Pe durata de valabilitate și monitorizare a Contractului de Finanțare încheiat cu AFIR, beneficiarul va furniza GAL‐ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului;***
* ***După primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului, pentru toate cererile de plată.***

**Pe lângă informațiile din această procedură, beneficiarii au obligația de a consulta și respecta prevederile din Ghidul și Procedura de implementare a Sub-măsurii 19.2, în vigoare la data lansării Apelului de Selecție afferent fiecărei măsuri din SDL.**